Plaasmoorde!!!!! Farm Murders!!!!! - Page 70 - Stormfront
Page 70 of 673 « First < 20 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 120 170 570 > Last »
02-03-2007, 12:41 AM #691
As jy al 1 keer deur misdaad geraak is, kán dit weer gebeur
'n Sielkundige van Northcliff, Johannesburg, wat self traumaberading aan misdaadslagoffers gee, het eergister self wéér – vir die vyfde keer – 'n misdaadtrauma by haar huis in dié Johannesburgse voorstad beleef.
Mev. Lynne Rothschild is aangehou terwyl drie mans, waarvan twee gewapen was, die huis besteel het.
"Ná elke voorval het ons veiligheid opgeskerp, maar die kombuisdeur het om 11:00 oopgestaan. Hulle het blou oorpakke aangehad en die eerste een het vir my gewys: 'Shhh!' Ek kan onthou dit het deur my gedagtes geflits, hoe laat en waar gaan dit eindig en gaan ek bly lewe?"
Die mans het haar rondgeruk, haar Rolex-horlosie en diamantring gevat en gesê sy moet hulle na die hoofslaapkamer neem.
Hier het hulle twee bokse juweliersware gevat en van haar man, Lance, se horlosies.
"Waar's die kluis?" was die volgende vraag. Sy het nie die sleutels gehad nie en hulle het gedreig om haar dood te skiet as sy hulle nie help nie.
Hulle is daarna na die studeerkamer waar hulle 'n skootrekenaar wou vat. Dié het ná die vorige rooftogte 'n slot waarvan sy nie die kombinasie ken nie, aangehad. "Dit is my man se rekenaar, ek weet nie eens wat die kode is nie. Hulle het my aan my hare rondgepluk en ek het gedink: 'Moet ek sterf net omdat ek nie 'n kombinasie ken nie?' "
Die derde man het skielik vir die ander gesê dat hulle moet waai. Hulle het haar in die studeerkamer toegesluit en sy kon deur die venster sien hoe hulle in 'n viertrekmotor vlug. Hulle het die elektroniese hek gebreek en só toegang tot die erf verkry.
Rothschild het die paniekknoppie gedruk en die polisie en haar familie gebel. "Ek weet daar is geen kans dat die polisie na die mans soek nie. Die eerste ou sal ek definitief herken, ek sien sy gesig elke keer as ek my oë toemaak."
Sy het gesê die eerste misdaadvoorval in 2002, toe sy deur gewapende mans in haar oprit beroof is, het haar geweldig ontstel. "Kort daarna het ek eufories gevoel, ek het besef dit is 'n gevoel van verligting. Dit het my twee dae geneem om te besef dat net omdat jy een keer deur misdaad geraak is, beteken nie dat dit nie weer kan gebeur nie."
Drie weke later is hul huis kaal gestroop en selfs die kluis is weggedra.
Kort daarna het iemand in die nag by hul huis probeer inbreek, maar haar man het sy vuurwapen uitgepluk en die inbreker het gevlug.
In Junie verlede jaar het kapers haar man tot by die huis agtervolg. Een van hulle het sy motordeur oopgeruk, maar hy het 'n skoot afgevuur en die kapers het teruggeskiet. Hy kon daarin slaag om by sy erf in te ry en het agter die motor geskuil. Hulle het toe die aftog geblaas.
02-03-2007, 12:47 AM #692
Man geskiet toe hy buurman wil help
Vanderbijlpark. – 'n Man wat sy buurman, 'n bekende skrywer, tydens 'n rooftog te hulp gesnel het, sal waarskynlik vir die res van sy lewe gestrem wees nadat 'n rower hom in die kop geskiet het.
'n Rower het mnr. Freddy Clark (50) in die kop, bokant sy linkeroog, geskiet toe hy Nico Moolman, skrywer, en sy vrou, Naomi, wou help om twee rowers in die straat voor hul huis vas te trek.
Moolman, die skrywer van onder meer die gewilde resepteboek, Kuier in die Plaaskombuis, vertel hy en sy vrou het Sondag vroegaand voor die televisie gesit toe twee jong rowers hulle oorval het. Die rowers het by die voordeur ingestorm en onmiddellik 'n skoot afgetrek wat hul hond , Lady, in die bors getref het. Die gewapende man het daarna die vuurwapen op Moolman gerig en die sneller twee keer getrek, maar die pistool het geweier om af te gaan.
Intussen het Clark, sy vrou, Zenobie, en haar seun, mnr. Quintin Groenewald, bure van die Moolmans, onraad vermoed toe hulle die skoot hoor. Hulle het op die sypaadjie voor hul huis gaan staan en Clark het geroep: "Buurman is jy orraait?"
Volgens mev. Clark het hulle geen reaksie gekry nie.
Moolman sê die een man het hom beveel om op die vloer te lê, terwyl sy makker die huis deurgesoek het. "Hy het 'n gordyntou afgeruk en na Naomi gegooi en haar beveel om die hond vas te maak. Naomi het parmantig geraak en vir hom gesê sy kan hom nie hoor nie, hy moet die televisie afskakel."
Mev. Moolman sê sy was bekommerd oor die hond en het die bloed probeer stop en haar nie veel aan die man se bevele gesteur nie.
Toe Clark roep, het die twee rowers laat spaander. Moolman is intussen na sy slaapkamer en was reg om die rowers te skiet as hulle sy motor wou steel.
Die Clarks het ook intussen nader gehardloop. Terwyl Groenewald die een rower in die straat vasgetrek het, het Clark die een met die pistool vasgegryp. Dié het op kort afstand die sneller getrek en Clark in die kop geskiet. Moolman het uit sy erf gestorm en sy buurman in 'n plas bloed aangetref. Lede van die nooddienste en die polisie was binne minute op die toneel.
Mev. Clark het gister gesê haar man is nog baie siek. Hy kan nie praat nie en verduur baie pyn. Die dokters meen as haar man sy spraak herwin, sal hy waarskynlik hakkel.
'n Veearts van Vereeniging, dr. Jaco du Plessis, het Lady gratis verpleeg. Sy is weer perdfris.
Albei rowers het daarin geslaag om weg te hardloop.
02-03-2007, 12:57 AM #693
'Vier rooftogte en ons almal lewe'
"Dit was nou vier gewapende rooftogte en ons almal lewe. Een keer was dit 'n close call."
"Tot wanneer wag ek? Tot daar net drie uit die vier (gesinslede) oorbly?"
Só het 'n beswaarde mnr. Adriaan Bergh, 'n Pretoriase sakeman, gesê nadat lede van sy gesin in net meer as 'n jaar vier keer die slagoffers van rowers was.
Sy dogter, Marcel (22), is net meer as 'n jaar gelede gekaap. Kort daarna is sy vrou, Michelle, in hul huis in Waterkloof oorval en het die rowers haar byna doodgeslaan.
Mev. Bergh het hande-viervoet in die huis gekruip om 'n mes te kry om haarself los te sny en het toe gaan hulp soek.
Dit het die polisie agt maande geneem om 'n verklaring by haar af te neem, het Bergh gesê.
"En dit was net omdat ek iemand geken het wat iemand geken het wat weer iemand anders in die polisie geken het."
Verlede jaar het rowers toegeslaan op die gesin se gewilde nagklub in Menlyn.
Hulle het mev. Bergh helder oordag oorrompel en die kuierplek van derduisende rand beroof.
Volgens Bergh het hy foto's van die rowers aan die polisie gegee en 'n beloning van R30 000 uitgereik vir enigeen wat kan help met die opsporing en/of skuldigbevinding van die mans. Dié beloning geld steeds.
"Dis nie 'vermeende' rowers nie: Dis beeldmateriaal van 'n rower wat met 'n vuurwapen teen my vrou se kop staan.
"Ek het alles vir die polisie gegee. Dis sommer net luiheid. As dit met 'n minister of 'n regter se kind gebeur het, spring die polisie baie vinnig," het Bergh gesê.
Daar het sedertdien klaarblyklik niks met die saak gebeur nie en Bergh het ook nog geen terugvoering oor enige van die ander voorvalle ontvang nie.
Twee weke gelede is Marcel ook in die vroeë oggendure net buite die klub aangeval toe twee gewapende mans haar beroof het.
In die jongste voorval het die gesin se huiswerker haarself eergister in 'n badkamer in die huis toegesluit en Bergh gebel toe diewe weer op hul huis toegeslaan het. Hulle het die hek oopgebreek en verskeie vierwielmotorfietse gesteel.
"Ek kan omtrent tien gesinne onderhou met die geld wat ek aan veiligheid bestee. Ek weet nie wat is die oplossing nie.
"Op watter stadium sê jy: 'Ek was die een wat gesê het ek gaan hier vasbyt, maar nóú verloor ons die stryd'," het Bergh gevra.
Kapt. Julia Claassen, polisiewoordvoerder, het gesê die bewerings sal ondersoek word.
02-03-2007, 01:23 AM #694
Kultuurleier in hospitaal beroof
KAAPSTAD. – Mnr. Fanie Bekker, bekende Wes-Kaapse sake- en kultuurleier, het pas ook 'n misdaadstatistiek geword.
Drie gewapende rowers het hom helder oordag, tussen ander mense, voor 'n sekerheidsbeampte in die voorportaal van die Louis Leipoldt-hospitaal in Bellville beroof.
'n Geskokte Bekker, uittredende uitvoerende direkteur van die Afrikaanse Handelsinstituut (AHI) in die Wes-Kaap en provinsiale voorsitter van die Afrikanerbond, het gister vertel hy kry nou nog koue rillings as hy oor die voorval praat. "Ek wens dit nie my grootste vyand toe nie."
Volgens Bekker, eienaar van twee vulstasies, was hy Donderdag omstreeks 09:15 deur die hospitaal se voorportaal op pad na sy een vulstasie se brandkluis in die gebou. In die voorportaal was verskeie besoekers, asook die hospitaal se sekerheidswag.
"Ek het skielik bewus geraak van drie mans wat om my staan. Die volgende oomblik het een 'n rewolwer se loop teen my voorkop gedruk," het hy gesê.
Die mans is weg met al die sleutels van sy kantoor, twee vulstasies en 'n kluis, asook sy bankboeke en geld.
Volgens Bekker is die skade wat hy gely het nie te groot nie.
"My lewe het skielik verander. As ek nou êrens heen loop, kyk ek 360° om my heen. Ons moet almal versigtiger wees."
02-05-2007, 12:43 AM #695
Wittes die teiken, hoor slagoffer
"Ons gaan al julle wit mense doodmaak."
Só het 'n rower glo die naweek aan mnr. Martin Vermeulen (28) geskreeu nadat Vermeulen se vriend oomblikke tevore doodgeskiet is.
Mnr. Albie Greyling (25) is Vrydag omstreeks 19:30 dood toe hy op sy ma se grasperk in Eldoraigne, Pretoria, bo die linkeroog geskiet is.
Greyling, wat in Desember aan me. Sandra Barnard verloof geraak en Vrydag die laaste paaiement op haar ring betaal het, was 'n finalejaar- paramediese student aan die Universiteit van Johannesburg.
Volgens me. Yolanda Barnard, 'n woordvoerder vir die familie en Barnard se suster, was Greyling Vrydag toevallig by die huis. Hy sou na 'n braai gaan, maar het sy klere eers by die huis afgelaai. Hy bly in die week in Johannesburg.
"Sy ma, Susan (60), is omstreeks 19:00 deur drie rowers in haar woonstel oorval. Die rowers het haar agter die kop met 'n rewolwer geslaan en uit die huis gehardloop met haar selfoon en R700.
"Dis toe dat die rowers hulle in Martin en Albie vasloop. Hulle het eers 'n skoot op Martin afgevuur, maar hy kon betyds wegkom. Dis toe dat Albie geskiet is.
"Martin het agter na die swembad toe gehardloop waar hy deur die rowers vasgekeer is. Hy het vir hulle gesê hulle kan alles vat, hulle moet hom net uitlos. Die rowers het toe gevlug.
"Die verdagtes het met die tannie in Afrikaans gepraat, maar wat my die meeste ontstel, is dat hulle vir Martin gesê het hulle gaan al ons wit mense doodmaak."
Die familie wil 'n trust skep sodat Eldoraigne beveilig kan word, "want Albie was net 'n toevallige slagoffer en 'n mens gaan nie verniet dood nie", het Barnard gesê.
Volgens insp. Katlego Mogale, polisiewoordvoerder, is geen verdagtes nog aangekeer nie.
Greyling laat sy pa, Gert (72), ma en vyf broers, wat almal paramedici is, agter. Hy word Woensdag om 11:00 uit die NG kerk Eldoraigne begrawe.
02-05-2007, 12:47 AM #696
Kroegman glo deur 4 doodgeskop
Villiers. – 'n Kroegman by die Vaal-vakansieoord en inwoner van dié dorp is eergister na bewering deur vier mans in die oord se kroeg doodgeskop.
Mnr. Tobie Liebenberg (40) het na bewering tussenbeide getree toe die vier mans vroue in die kroeg lastig geval het.
Die viermanskap het hom na bewering daarna oor sy hele lyf geskop. Liebenberg het op die toneel gesterf.
Ná die voorval is die vier mans, tussen die ouderdom van 23 en 34, terug na hul kampplekke op die oord en hulle is later daar in hegtenis geneem.
Die mans is van Springs en Brakpan in Gauteng.
Hulle sal na verwagting môre op aanklag van moord in die landdroshof verskyn.
'n Nadoodse ondersoek sal ook gedoen word.
02-05-2007, 12:53 AM #697
2 gewond in wilde rooftog by renbaan
'n Tshwane-metropolisielid en 'n motorsport-entoesias veg om hul lewe in Pretoriase hospitale ná 'n wilde skietgeveg met 'n bende gewapende rowers tydens 'n internasionale wedren by die Zwartkops-renbaan.
Mnr. Edwin Reynolds (30), lid van die Tshwane-metropolisie wat eergistre puntdiens by die ingang na die renbaan gedoen het, is verlam nadat hy een keer gewond is.
Mnr. Deon Smit (52), 'n lid van die publiek wat die David Piper- internasionale skou bygewoon het, is ook tydens die oor-en-weer-skietery regs onder sy ribbe gewond. Hy sterk in die hoësorg-eenheid van die Pretoriase Akademiese Hospitaal aan.
Smit het gister uit sy hospitaalbed gesê as die magasyn van die rower se pistool nie uitgeval het nie, sou hy nie vandag geleef het nie. Die rower het hom sonder waarskuwing deur sy motor se deur geskiet.
'n Verslae mnr. Erick Reynolds, Reynolds se broer, het gister by die Unitas-hospitaal in Pretoria gesê sy broer het net sy werk gedoen. "Ons is dankbaar hy leef," het hy bygevoeg.
Smit was in sy motor agter die bakkie waarin ses rowers in die tou gewag het om in te gaan.
Volgens hom het van die rowers van die bakkie afgespring en een het teen Smit se motor geland. Die rower het om sy motor geloop en hom deur die deur geskiet. "Hier sit ek doodstil en wag om by 'n plek in te gaan waarvoor ek betaal het en die mense voor my spring van die bakkie af en begin links en regs skiet," het Smit gesê.
'n Veiligheidswag van Ubuntu-sekuriteit het die rower wat Smit geskiet het, van agter geskiet.
Die bende het met drie voertuie weggejaag nadat hulle sowat R1 500 by die kaartjiekantoor gesteel het. Hulle het wild op die publiek en in die lug geskiet. 'n Ander veiligheidswag van Ubuntu-sekuriteit het op die rowers losgebrand en nog 'n rower vermoedelik gewond.
Me. Louise Brits, woordvoerder van die Tshwane-metropolisie, het gesê die reservis wat saam met Reynolds gewerk het, was besig om koffie te maak toe hy geluide hoor wat soos klappers klink. Die man se naam kan weens veiligheidsredes nie bekend gemaak word nie. Die man het omgekyk en reg in die oë van een van die rowers vasgekyk.
Die rower het sowat 3 m van Reynolds en die man gestaan. Die rower se outomatiese vuurwapen het glo geweier. Reynolds het uit selfverdediging op die rower geskiet terwyl hy en die reservis agter twee bakkies geskuil het.. Die rowers het op hulle losgebrand, die bakkies flenters geskiet en Reynolds gewond. Reynolds en Smit is per helikopter na die Unitas-hospitaal in Centurion geneem. Smit is later na die Pretoriase Akademiese Hospitaal oorgeplaas.
Roxanne Tucker (16), Natalie Joubert (14) en Maquita Buitendag (15), wat by 'n kaartjiekaravaan by die ingang na die renbaan gewerk het, het gesê die rooftog was skrikwekkend.
Hulle is dit almal eens dat hulle nie weer by die renbaan gaan werk nie.
Die polisie het kort na die rooftog twee van die voertuie wat gebruik is 'n paar kilometer van die renbaan by Mooiplaats gevind. Die
02-05-2007, 01:04 AM #698
OOS-KAAP: 'Bedagsame' diewe los R2 vir slagoffer
PORT ELIZABETH. – Voordat vier diewe met 'n vrou se televisiestel en ander elektriese toebehore uit haar huis gevlug het, het hulle vir haar 'n R2-stuk op haar koffietafel gelos.
Mev. Wanda van der Mescht van Algoapark sê sy was geskok, maar ook kwaad. Nadat die diewe met haar televisiestel, 'n DVD-speler en 'n Sony Playstation op die vlug geslaan het, het sy agter hulle aangehardloop en geskel, want die televisie was splinternuut: sy het dit net 'n dag vantevore gaan koop.
'n Steeds geskokte Van der Mescht het gister gesê die vier mans het by haar huis ingebreek nadat sy en haar gesin gaan slaap het. Die diewe het volgens die polisie deur die sitkamervenster toegang tot die huis verkry nadat hulle die diefwering uitgetrap het.
Een van die verdagtes is later in hegtenis geneem.
"Een van die mans het gedreig om my man dood te skiet. Dinge kon soveel erger gewees het," het Van der Mescht gesê. Sy het die polisie gister geprys vir hul spoedige en professionele optrede.
02-05-2007, 03:59 PM #699
Vermoorde man se kar by Mosambiek-grens gekry
Skaars drie dae nadat 'n Pretoriase man in sy huis in Queenswood vermoor is, het die polisie sy gesteelde motor by die Mosambiekse grens teruggekry en 'n man weens die besit daarvan gearresteer.
Mnr. Wessel van Zyl (74) se drie seuns het sy lyk Donderdagmiddag in sy huis gekry nadat hulle nie hul pa telefonies kon bereik nie. Hulle het die polisie gevra om saam met hulle na die huis te gaan om ondersoek in te stel.
Van Zyl se lyk is in een van die gange in die huis gekry.
Hy is vermoedelik verwurg. Enkele elektroniese items is uit die huis gesteel en Van Zyl se luukse, silwergrys Mercedes-Benz was ook soek.
Insp. Paul Ramaloko, polisiewoordvoerder, het gesê die man se motor is gisteroggend by die grenspos net anderkant Komatipoort in Mpumalanga opgespoor.
Ramaloko het gesê ná die moord op Van Zyl en die diefstal van sy motor, is die voertuig se besonderhede op die polisie se stelsel gesirkuleer.
Die polisielede by die grenspos het die voertuig se besonderhede nagegaan toe die man die grens wou oorsteek.
Hulle het onraad vermoed en die man is dadelik gearresteer.
Hy sal weens die besit van vermoedelik gesteelde eiendom aangekla word en sal ook oor die moord en rooftog Donderdag by Van Zyl se huis ondervra word.
"Hy sal nou moet verduidelik hoe hy in besit van dié voertuig gekom het," het Ramaloko gesê.
Polisielede van Pretoria is gister na Komatipoort om die voertuig en die gearresteerde man te gaan haal en hom na Pretoria terug te neem vir ondervraging.
Speurders van die Villeria-polisie ondersoek die moord op Van Zyl.
02-06-2007, 01:56 AM #700
Rower vermaak baba terwyl sy ouers vasgebind op vloer lê
"Kyk hierso, Luke, die aap skroef jou ma se oorbel af."
Só het 'n "welsprekende" rower, wat deur sy makkers as Jabu aangespreek is, gisteroggend 'n 11 maande oue baba vermaak terwyl sy ma en pa vasgebind op die vloer in hul huis in Parkhurst, Johannesburg, gelê het.
Mnr. Eric Gander en sy vrou, Marguerite, is omstreeks 01:00 in hul slaapkamer deur vier ongewapende rowers oorval.
Die rowers het op hulle gespring waar hulle gelê en slaap het en hulle begin slaan.
"Ek dink hulle wou die verrassingselement gebruik," sê mnr. Gander.
Die egpaar se enkels en hande is met toue en hul duime met kabelbinders vasgebind.
"Die rower wat met ons gepraat het, was baie welsprekend. Hy het woorde soos 'ooreenkoms' en 'kom ons laat vaar die onderwerp' gebruik," sê mnr. Gander.
Behalwe vir die verrassingsaanval was die rowers byna deurgaans hoflik teenoor die gesin.
"Hulle het selfs aangebied om vir Luke 'n bottel te gaan maak en toe hulle loop het die een gesê: 'Onthou: familie is die belangrikste ding'," sê mnr. Gander.
Die rowers het aangedring om te weet waar hy sy vuurwapen bêre.
"Dit was toe dat ek begin huil het. My vrou, wat baie sterk was, het gesê: 'Hy wil nie die wapen vir julle gee nie, want julle gaan hom daarmee doodmaak.' Die rower het geantwoord: 'Ons gaan julle nie doodmaak nie, laat vaar liewer die onderwerp.' "
Mnr. Gander het daarna aan die rowers verduidelik waar hulle geld kan kry.
"Ek het ook vir hulle gesê waar my versameling horlosies, waaronder 'n Panerai-horlosie met grys wysers, is om hulle van die pistool af weg te hou."
Die rowers het daarna hul buit, waaronder rekenaars, in die gesin se wit BMW X5 gelaai voordat hulle weer terug is na die hoofslaapkamer.
"Die rower het weer vir my pistool gevra. Dié keer het ek vir hom gesê waar dit is. Jy weet, mens wonder heeltyd terwyl hulle jou aanhou wanneer dit gaan eindig, maar so tien minute voor die einde begin jy wonder hóé dit gaan eindig. Ek het gedink hulle gaan ons doodskiet."
Die mans het daarna eers van die gesin se appels geëet en toe gevlug.
Die BMW is later met behulp van 'n opsporingstelsel in Alexandra opgespoor.
Mnr. Gander het 'n beloning van R10 000 uitgereik vir enigiemand wat kan help om die rowers vas te trek.